BUGUNGI KUNNING TENDENTSIYALARI

|
BUGUNGI KUNNING TENDENTSIYALARI
|
bet | 9/17 | Sana | 05.10.2024 | Hajmi | 15,78 Mb. | | #273694 |
Bog'liq хисобот 620-21
So'nggi o'n yil ichida biznes sohasida axborot avtomatlashtirilgan tizimlari (ISF) funktsiyalari va vazifalari, ayniqsa, strategiyalar va korxonalarni qo'llab-quvvatlash nuqtai nazaridan roli sezilarli darajada oshdi. Bu AISning natijalarini emas, balki samaradorligini oshirish va yangi mahsulotlarni yaratishni qo'llab-quvvatlashning muhim omiliga aylandi.
Bundan tashqari, bizning vaqtimizda davlat avtomatlashtirilgan axborot tizimlari faoliyat ko'rsatmoqda, ularning ko'lami notijorat hisoblanadi. Bularning barchasi birgalikda rivojlanishni moliyalashtirish doimiy ravishda ko'payib borishiga olib keladi. Buning yordamida texnologiya juda tez sur'atlar bilan rivojlanmoqda.
1.3. O‘zbekiston respublikasi davlat bojxona qo‘mitasining yagona avtomatlashtirilgan axborot tizimini tashkil etish to‘g‘risida
[Ko‘chirma]
Bojxona siyosatini amalga oshirishning samaradorligini oshirish hamda tovarlar bojxonada rasmiylashtirilishini hisobga olishning yagona tizimini joriy etish maqsadida Vazirlar Mahkamasi qaror qiladi:
1. O‘zbekiston Respublikasi Davlat bojxona qo‘mitasining “O‘zbekiston Respublikasi Davlat bojxona qo‘mitasining Yagona avtomatlashtirilgan axborot tizimini (YaAAT) tashkil etish” loyihasini amalga oshirish to‘g‘risidagi taklifi qabul qilinsin.
Yagona avtomatlashtirilgan axborot tizimining axborotlarni yig‘ish, saqlash, qayta ishlash va ularni berishning texnologik jarayonlarini kompleks avtomatlashtirishni, barcha darajalardagi bojxona organlarining yagona ma’lumotlar bazasidan tezkor ma’lumot olishini ta’minlashga, bojxona nazorati ostidagi tovarlar bilan aniq vaqt ko‘lamida sodir etilayogan barcha tartib-qoidalarning monitoringini olib borishga qaratilgan tashkiliy-funksional tuzilmasi 1-ilovaga muvofiq ma’qullansin.
2. Quyidagilar:
O‘zbekiston Respublikasi Davlat bojxona qo‘mitasi loyihaning buyurtmachisi hisoblanishi, “HetNet-Crown” kompaniyalar konsorsiumi (AQSh) esa tender asosida uning bajaruvchisi etib belgilanganligi;
O‘zbekiston Respublikasi Davlat bojxona qo‘mitasi bilan “HetNet-Crown” kompaniyalar konsorsiumi o‘rtasidagi foydalanishga tayyor holda topshirish kontraktining cheklangan qiymati 7,77 mln AQSh dollari ekanligi;
O‘zbekiston Respublikasi Davlat bojxona qo‘mitasi tomonidan Iqtisodiyot vazirligi hamda “Davarxitektqurilish” qo‘mitasi bilan kelishgan holda loyihaning 2-ilovaga* muvofiq asosiy ko‘rsatkichlari bilan birgalikda texnik-iqtisodiy hisob-kitobi tasdiqlanganligi ma’lumot uchun qabul qilinsin.
3. Belgilab qo‘yilsinki:
import kontrakt qiymatining 1,17 mln AQSh dollari miqdoridagi 15 foizi O‘zbekiston Respublikasi Davlat bojxona qo‘mitasining maxsus jamg‘armasi mablag‘lari hisobiga moliyalashtiriladi;
import kontrakt qiymatining Eksimbankning (AQSh) sug‘urta mukofoti summasi qo‘shilgan 6,60 mln AQSh dollari miqdoridagi 85 foizi xorijiy bankning mablag‘larini Eksimbankning sug‘urta qoplamasi ostida qayta moliyalashtirish yo‘li bilan O‘zbekiston Respublikasi Tashqi iqtisodiy faoliyat milliy bankining krediti hisobiga moliyalashtiriladi;
asosiy qarzni, hisoblangan foizlarni, vositachilik to‘lovini va xorijiy kreditga xizmat ko‘rsatish bilan bog‘liq moliyaviy boshqa xarajatlarni qaytarish qarz bitimlari muddatlari va shartlariga muvofiq, shuningdek loyihani amalga oshirish bilan bog‘liq O‘zbekiston Respublikasining milliy valyutasidagi xarajatlarni moliyalashtirish O‘zbekiston Respublikasi Davlat bojxona qo‘mitasining maxsus jamg‘armasi mablag‘lari hisobiga amalga oshiriladi.
4. O‘zbekiston Respublikasi Davlat bojxona qo‘mitasi:
maxsus jamg‘armaning 2005-yilga va keyingi yillarga xarajatlari smetasini ro‘yxatdan o‘tkazishda va O‘zbekiston Respublikasi Moliya vazirligi bilan kelishishda mazkur loyihani amalga oshirish uchun zarur mablag‘larni nazarda tutsin;
jalb etilayotgan kreditga xizmat ko‘rsatish uchun ko‘rsatib o‘tilgan jamg‘arma mablag‘larini O‘zbekiston Respublikasi Tashqi iqtisodiy faoliyat milliy bankida ochilgan maxsus hisob raqamida ustuvor tartibda oldindan to‘plab borsin.
5. O‘zbekiston Respublikasi Tashqi iqtisodiy faoliyat milliy banki ko‘rsatib o‘tilgan loyihani amalga oshirish uchun xorijiy bank bilan belgilangan tartibda qarz bitimi tuzsin va xorijiy bank mablag‘lari O‘zbekiston Respublikasi Davlat bojxona qo‘mitasiga qayta moliyalashtirilishini ta’minlasin.
6. Mazkur loyihani amalga oshirish doirasida xorijiy bank, eksport-kredit agentligi va sug‘urta kompaniyalari O‘zbekiston Respublikasi hududida to‘lov manbaida daromad solig‘i to‘lashdan ozod etilsin.
7. O‘zbekiston Respublikasi Iqtisodiyot vazirligi mazkur loyihani belgilangan tartibda O‘zbekiston Respublikasining Investitsiya dasturiga kiritsin.
8. O‘zbekiston Respublikasi Davlat bojxona qo‘mitasining buyurtmanomalari bo‘yicha:
O‘zbekiston Respublikasi Tashqi ishlar vazirligi loyihani amalga oshirishda qatnashadigan xorijiy mutaxassislarga ko‘p martalik vizalar konsullik yig‘imlari undirilmasdan belgilangan tartibda rasmiylashtirilishini ta’minlasin;
O‘zbekiston Respublikasi Ichki ishlar vazirligi loyihani amalga oshirishda qatnashadigan xorijiy mutaxassislarga davlat bojlari undirilmasdan ko‘p martalik vizalar berilishini va ularning muddati uzaytirilishini, shuningdek ular yashash joyida vaqtincha ro‘yxatdan o‘tkazilishini va vaqtincha ro‘yxatdan o‘tkazish muddati uzaytirilishini ta’minlasin.
9. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosarlari R.S. Azimov va A.N. Aripov zimmasiga yuklansin.
|
| |